CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2023/24 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/35533)
  + [Valencià](/va/acuerdo/35841)






Selector de idioma

Leer

* [Español](/es/acuerdo/35524)
* [Valencià](/va/acuerdo/35082)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2023/24[Butlletí Oficial Universitat d'Alacant](/ca/Publicacion)
============================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2023/24

Data d'aprovació
:   06/02/2023

Data de publicació
:   08/02/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/35393)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/35567)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/35706)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2023/24&url=https://www.boua.ua.es/va/acuerdo/35669)

**Títol:** CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2023/24

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 6 de febrer de 2023

CONVOCATÒRIA DE SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANT EL CURS ACADÈMIC 2023/24

1.    Objecte de la convocatòria

L'objecte d'aquesta convocatòria és seleccionar estudiants de la Facultat de Ciències Econòmiques i Empresarials de la Universitat d'Alacant per a l'obtenció de manera simultània de dues titulacions, d'acord amb els termes i requisits establits en els convenis de doble grau signats amb les universitats següents:

-       Universidade do Val do Itajaí, UNIVALI (el Brasil), per a l'alumnat del grau en Publicitat i Relacions Públiques.

-       University of North Florida (els EUA), per a l'alumnat del grau en Administració i Direcció d'Empreses (ADE), doble grau en Turisme i Administració i Direcció d'Empreses (TADE) i doble grau en Enginyeria Informàtica i Administració i Direcció d'Empreses (I2ADE).

-       Northwestern State University (els EUA), per a l'alumnat del grau en Administració i Direcció d'Empreses (ADE), doble grau en Turisme i Administració i Direcció d'Empreses (TADE) i doble grau en Enginyeria Informàtica i Administració i Direcció d'Empreses (I2ADE).

2.    Requisits de les persones beneficiàries

2.1. Requisit de matrícula: l'alumnat ha d'estar degudament matriculat en la UA en el grau corresponent, tant en el moment de la inscripció en el programa de mobilitat com durant l'intercanvi, i haver superat el nombre de crèdits mínim establit per a cada destinació en la present convocatòria.

2.2. Requisit d'idioma: per als dobles graus als Estats Units, l'alumnat haurà de tenir un nivell mínim B2 d'anglès, que s'acreditarà a través dels certificats següents: TOEFL (Paper-based 500; computer-based 173; internet-based 61), IELTS (5.5 mínim) o Cambridge English Language Assessment (First Certificate).

3.    Nombre i dotació de les beques

3.1. Places oferides

A) Doble grau internacional amb Universidade do Val do Itajaí, UNIVALI (Brasil)

Se seleccionaran dos estudiants del grau en Publicitat i Relacions Públiques de la Facultat de Ciències Econòmiques i Empresarials de la Universitat d'Alacant per a un curs acadèmic complet a la Universidade do Val do Itajaí, UNIVALI (Brasil), amb la qual existeix un conveni de doble grau (<https://economicas.ua.es/es/vrim/estudiantes-enviados/doble-grado/univali/doble-grado-con-la-universidade-do-vale-do-itajai-univali-brasil.html>) i sobre els termes i requisits d'aquest conveni s'obtindran de manera simultània les titulacions següents:

-       Grau en Publicitat i Relacions Públiques, títol oferit per la Facultat de Ciències Econòmiques i Empresarials de la Universitat d'Alacant.

-       Bacharel en Publicidade e Propaganda o Bacharel en Relações Públiques. Una vegada seleccionat, l'estudiant elegirà un d'aquests dos títols oferits per la Universidade do Val do Itajaí, UNIVALI (Brasil) i cursarà les assignatures que s'estableixen en el conveni corresponent a cada títol d'aquesta universitat.

L'alumnat ha d'estar matriculat degudament en la Universitat d'Alacant en el grau en Publicitat i Relacions Públiques, tant en el moment de la inscripció en el programa de mobilitat com durant l'intercanvi, i haver superat un mínim de 120 crèdits en la convocatòria C1 del curs 2022/23.

Es recomana tenir coneixement bàsic de portuguès, idioma vehicular a la universitat de destí.

B) Doble grau internacional amb University of North Florida (EUA).

Se seleccionaran dos estudiants del grau en Administració i Direcció d'Empreses (ADE), Doble Grau en ADE+Turisme (TADE) o Doble Grau en ADE+Enginyeria Informàtica (I2ADE) de la Facultat de Ciències Econòmiques i Empresarials de la Universitat d'Alacant per a realitzar dos cursos acadèmics complets en la University of North Florida (UNF), amb la qual existeix un conveni de doble grau (<https://economicas.ua.es/es/vrim/estudiantes-enviados/doble-grado/doble-grado-con-la-university-of-north-florida-eeuu.html>) sota els termes i els requisits del qual s'obtindran de manera simultània les següents titulacions:

-       Grau en Administració i Direcció d'Empreses (ADE), títol oferit per la Facultat de Ciències Econòmiques i Empresarials de la Universitat d'Alacant.

-       Major in International Business, títol oferit pel Coggin College of Business de la University of North Florida.

Addicionalment, se seleccionaran de manera automàtica els dos estudiants que continuaran estudis durant el curs 2023-2024 en aquesta universitat i que havien siguit seleccionats en la convocatòria anterior per al curs 2022-2023 (BOUA 04/02/2022).

L'alumnat ha d'estar degudament matriculat en la Universitat d'Alacant en el grau en Administració i Direcció d'Empreses (ADE), tant en el moment de la inscripció en el programa de mobilitat com durant l'intercanvi, i haver superat un mínim de 60 crèdits en la convocatòria C1 del curs 2022/23. Per a l'alumnat dels dobles graus de Turisme-ADE (TADE) i Enginyeria informàtica-ADE (I2ADE) es consideraran, únicament, les assignatures corresponents al grau en Administració i Direcció d'Empreses (ADE) i aquests 60 crèdits s'hauran de circumscriure als dos primers cursos d'aquest grau. L'alumnat seleccionat estudiarà els dos primers cursos a la Universitat d'Alacant i els dos següents a la University of North Florida.

A més, haurà de tenir un nivell mínim B2 d'anglès, que s'acreditarà a través dels següents certificats: TOEFL (Paper-based 500; computer-based 173; internet-based 61), IELTS (5.5 mínim) o Cambridge English Language Assessment (First Certificate).

C) Doble grau internacional amb Northwestern State University (els EUA).

L'objectiu d'aquesta convocatòria és seleccionar un estudiant del grau en Administració i Direcció d'Empreses (ADE) de la Facultat de Ciències Econòmiques i Empresarials per a realitzar un curs acadèmic complet en la Northwestern State University (els EUA), amb la qual existeix un conveni de doble grau (<https://economicas.ua.es/es/vrim/estudiantes-enviados/doble-grado/doble-grado-con-la-northwestern-state-university-eeuu.html>) i sobre els termes i requisits d'aquest conveni s'obtindran de manera simultània les titulacions següents:

-       Grau en Administració i Direcció d'Empreses (ADE), títol oferit per la Facultat de Ciències Econòmiques i Empresarials de la Universitat d'Alacant.

-       Major in Business Administration, títol oferit per la School of Business de la Northwestern State University.

L'alumnat ha d'estar matriculat degudament en la Universitat d'Alacant en el grau en Administració i Direcció d'Empreses (ADE), tant en el moment de la inscripció en el programa de mobilitat com durant l'intercanvi, i haver superat un mínim de 120 crèdits en la convocatòria C4 del curs 2020/21. Per a l'alumnat dels dobles graus de Turisme-ADE (TADE) i Enginyeria informàtica-ADE (I2ADE) es consideraran, únicament, les assignatures corresponents al grau en Administració i Direcció d'Empreses (ADE).

A més, haurà de tenir un nivell mínim B2 d'anglès, que s'acreditarà a través dels certificats següents: TOEFL (Paper-based 500; computer-based 173; internet-based 61), IELTS (5.5 mínim) o Cambridge English Language Assessment (First Certificate) (vegeu punt 1.c per a més informació).

3.2. Dotació de les beques

La dotació de les places d'intercanvi per a cursar un doble grau internacional és la següent:

-       Les places amb destinació al Brasil estan dotades econòmicament amb 550 euros per mes d'estada, fins a un màxim de 5.500 euros per estudiant.

-       Les places amb destinació als EUA estan dotades econòmicament amb 650 euros per mes d'estada, fins a un màxim de 6.500 euros per estudiant.

En el cas de l'alumnat seleccionat per al programa de doble grau amb la University of North Florida (EUA), les ajudes econòmiques incloses en aquesta convocatòria es divideixen en dues categories:

a) Ajudes econòmiques dirigides a l'alumnat seleccionat per al curs 2022-2023 que cursen actualment el primer any del programa de doble grau als Estats Units i que continuaran estudis durant el curs 2024-2025 per a completar aquest programa.

b) Ajudes econòmiques dirigides a l'alumnat seleccionat per a iniciar aquest programa de doble grau durant el curs 2023-2024. Tenint en compte el caràcter anual de les ajudes i la seua dependència respecte del pressupost anual de la Universitat d'Alacant, l'alumnat seleccionat que continue estudis haurà de realitzar, de nou, la sol·licitud per a aquest doble grau per al curs 2024-2025 i tindrà prioritat en la concessió de les ajudes.

Addicionalment, cada estudiant seleccionat rebrà una ajuda de 250 euros per estudiant, una vegada haja finalitzat l'intercanvi. A més, l'alumnat que haja obtingut una beca del Ministeri d'Educació i Formació Professional durant el curs 2022-23 rebrà 200 euros per mes d'estada real.

D'altra banda, el Servei de Relacions Internacionals es responsabilitzarà de procurar la cobertura d'assegurança per malaltia comuna, accident i repatriació de cada estudiant.

Si l'estudiant renunciara a la plaça injustificadament haurà de retornar l'import íntegre de l'ajuda econòmica.

4.    Termini i procediment de presentació de sol·licituds

4.1 Termini de presentació

S'obrirà un únic termini de sol·licitud: del 13 de febrer al 3 de març de 2023 a les 24.00 hores.

4.2. Procediment de presentació

Les sol·licituds es formalitzaran a través del formulari electrònic [https://cvnet.cpd.ua.es/uacuestionarios/acceso/preguntas.aspx?idcuestionario=9169&idioma=és](https://cvnet.cpd.ua.es/uaCuestionarios/acceso/preguntas.aspx?idcuestionario=9169&idioma=es) (per a places als EUA) i [https://cvnet.cpd.ua.es/uacuestionarios/acceso/preguntas.aspx?idcuestionario=96910&idioma=és](https://cvnet.cpd.ua.es/uaCuestionarios/acceso/preguntas.aspx?idcuestionario=96284&idioma=es) (per a places al Brasil), tots dos publicats en la pàgina web de la Facultat de Ciències Econòmiques i Empresarials <https://economicas.ua.es/es/vrim/>, i caldrà d'adjuntar-hi una carta de motivació i documentació que justifique els mèrits al·legats.

5.    Criteris d'adjudicació

La selecció es resoldrà d'acord amb la valoració dels mèrits acreditats, atenent els criteris que es detallen a continuació.

a) Expedient acadèmic (màxim 10 punts):

Nota mitjana de l'expedient acadèmic (per a l'alumnat de TADE i I2ADE es consideraran únicament les assignatures corresponents a la titulació d'Administració i Direcció d'Empreses (ADE)).

b) Experiència internacional (màxim 1 punt):

Es valorarà haver sigut estudiant d'intercanvi o haver cursat part dels estudis de grau a l'estranger (mig punt per cada semestre de mobilitat duta a terme).

c) Coneixement d'idioma estranger superior al nivell mínim exigit (màxim 3 punts) (només per a l'alumnat que opta a places als EUA)

Es valorarà l'acreditació de nivells superiors d'anglès amb aquesta puntuació:

Nivell C1...... 2 punts

Nivell C2...... 3 punts

Els nivells d'idiomes C1 i C2 s'acreditaran seguint el que estableix la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües: <https://sl.ua.es/es/acreditacion/acreditacion-en-lenguas.html>.

Es tindrà en compte la formació lingüística que l'estudiant tinga acreditada en la UA. Els estudiants interessats poden comprovar els assoliments obtinguts en matèria lingüística que apareixen en UACloud - Expedient acadèmic - Acreditació i capacitació docent en llengües, i, si escau, sol·licitar l'acreditació d'aquells que no estiguen recollits en el seu perfil lingüístic seguint el procediment establit pel Servei de Llengües <https://sl.ua.es/es/acreditacion/acreditacion-en-lenguas.html>.

d) Carta de motivació (en castellà per a les places al Brasil i en anglès per a les places als EUA) i entrevista personal (màxim 2 punts), que tindran com a finalitat valorar la motivació de l'aspirant (1 punt) i el seu coneixement del programa i de la universitat de destinació (1 punt). La realització de l'entrevista és obligatòria i la no compareixença de l'aspirant donarà lloc a l'exclusió del procés de selecció.

6.    Òrgan gestor i comissió de valoració

6.1. Òrgan gestor

L'òrgan gestor de la convocatòria, la Facultat de Ciències Econòmiques i Empresarials, s'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència serà la Secretaria de la Facultat de Ciències Econòmiques i Empresarials, contacte: vhmdxxecchbrw.xmc@ts.lz / Contacta amb Secretaria: <https://economicas.ua.es/es/tramites-y-consultas/solicitud-informacion-consultas-peticiones-y-quejas.html>.

Quan la sol·licitud no reunisca els requisits o no l'acompanye la documentació que siga exigible es notificarà a la persona sol·licitant la causa que impedeix la continuació del procediment, i se la requerirà perquè, d'acord amb la legislació de procediment administratiu comú, esmene la falta o adjunte els documents preceptius amb indicació que si no ho fa així es considerarà que desisteix de la seua petició, amb resolució prèvia que haurà de ser dictada en els termes previstos legalment.

6.2.     Comissió de valoració

La comissió de valoració realitzarà l'examen i avaluació de les sol·licituds presentades, així com la consegüent proposta de concessió i denegació de les ajudes.

La comissió tindrà la composició següent:

- Presidència: coordinador de Mobilitat Internacional de la Facultat de Ciències Econòmiques i Empresarials.

- Secretaria: especialista tècnic de la Facultat de Ciències Econòmiques i Empresarials.

-  Vocal: vicedegana de Relacions Institucionals, Polítiques d'Igualtat i Mobilitat de la Facultat de Ciències Econòmiques i Empresarials.

7.    Resolució, notificació i publicació dels resultats

Atenent el principi de transparència recollit en la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en la web de la Facultat de Ciències Econòmiques i Empresarials: <https://economicas.ua.es/es/vrim/>, que substitueix la notificació a les persones interessades i produeix els mateixos efectes.

La proposta de resolució provisional de les ajudes es publicarà a partir del 20 de març de 2023. A partir de l'endemà de la publicació, les persones interessades tindran un termini de 3 dies hàbils per a presentar les al·legacions que consideren pertinents davant l'òrgan gestor. Una vegada transcorregut aquest termini i revisades les al·legacions, es publicarà l'adjudicació definitiva de les ajudes en la web de la Facultat de Ciències Econòmiques i Empresarials: <https://economicas.ua.es/es/vrim/>

Podran quedar places vacants si no hi ha prou sol·licituds que complisquen els requisits per a obtenir la condició de beneficiari o beneficiària.

8.     Marc legal i pressupostari

La convocatòria d'ajuda, que serveix de base reguladora, està recollida en la línia de subvenció 2023LS0012 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

L'ajuda estarà cofinançada pel vicerectorat de Relacions Internacionals i la Facultat de Ciències Econòmiques i Empresarials a parts iguals, en els termes de la Convocatòria de Programa Propi Internacional, publicat en el BOUA el dia 13-1-2023 i sempre que no excedisca el que s'hi estipula. En cas que la convocatòria de Programa Propi Internacional no puga assumir el cofinançament del 50 % de tot l'alumnat seleccionat a través de les convocatòries d'ajudes per a intercanvi de dobles graus internacionals dels diferents centres de la universitat, si es depassa la dotació màxima establida en aquesta convocatòria, es podrà repartir aquesta quantitat proporcionalment segons les places cobertes per cada centre, assegurant almenys, un mínim de cofinançament d'una plaça per cada estudi oferit.

La dotació màxima per a aquesta convocatòria és de 59.250 euros i serà sufragada al 50 % amb càrrec a la clau orgànica 78.44.9Q.28.39 del capítol IV del pressupost de la Facultat de Ciències Econòmiques i Empresarials i a l'orgànica 57664J1316 del Servei de Relacions Internacionals. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9.    Obligació i justificació del beneficiari

9.1. Obligacions de l'alumnat seleccionat

a) Matricular-se en la Universitat d'Alacant i en la Universitat d'acollida, durant el curs acadèmic en què desenvolupe la seua estada, dels crèdits exigits segons el conveni establit.

b) Cursar el període d'estudis establit, assistint a les sessions d'orientació obligatòries fixades per cada universitat.

c) Comunicar immediatament a la Facultat de Ciències Econòmiques i Empresarials tot canvi de la sol·licitud inicial (renúncia, calendari, pla d'estudis, etc.).

d) Lliurar en la Facultat de Ciències Econòmiques i Empresarials els documents que es requerisquen.

e) Disposar del certificat que acredite la cobertura d'assegurança a l'efecte de malaltia comuna, accident i repatriació, que els serà facilitat pel Servei de Relacions Internacionals de la UA. Responsabilitzar-se de procurar la cobertura complementària d'assegurança a l'efecte de malaltia, accident i repatriació en cas que la universitat de destinació ho sol·licite així.

f) Obtenir el visat d'estudis que tinga validesa durant tot el període d'estudis, així com qualsevol altre document necessari per a estudiar en la institució d'acollida.

g) Responsabilitzar-se de la recerca i localització d'allotjament i els tràmits seguits per a la inscripció en la universitat d'acollida.

h) Mantenir-se localitzable a través de l'adreça de correu electrònic institucional de la UA de manera que siga possible una comunicació fluida i ràpida amb la Facultat de Ciències Econòmiques i Empresarials

i) Acceptar totes les condicions del Programa d'Intercanvi.

j) Inscriure's en el Registre de Viatgers del Ministeri d'Afers exteriors, Unió Europea i Cooperació <https://registroviajeros.exteriores.gob.es/> i consultar periòdicament les seues recomanacions de viatge específiques per al país on es farà la mobilitat [https://www.exteriores.gob.es/es/serviciosalciudadano/paginas/recomendaciones-de-viaje.aspx](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx), així com les del Ministeri de Sanitat [https://www.sanidad.gob.es/profesionales/saludpublica/sanidadexterior/salud/consejosviajero.htm](https://www.sanidad.gob.es/profesionales/saludPublica/sanidadExterior/salud/consejosViajero.htm). En cas de situacions excepcionals al país de destinació seguir en tot moment les indicacions de l'ambaixada corresponent, així com de la universitat d'acollida, i comunicar la seua situació a la Facultat de Ciències Econòmiques i Empresarials (+34 965.90.9406, [htvdqtxjuzcwd.wvu@ir.ej](mailto:iuzxxqmcuyyqy.yte@pi.kc)).

En cas d'incompliment d'alguna d'aquestes obligacions es podrà exigir a l'estudiant el reembossament total o parcial de la beca.

9.2. Justificació de les persones beneficiàries i calendari de pagaments

La recepció de les ajudes econòmiques es farà en tres pagaments durant el curs acadèmic 2023-24.

- La quantia del primer pagament correspon als tres primers mesos d'estada. La Facultat de Ciències Econòmiques i Empresarials durà a terme d'ofici el primer pagament, previsiblement en els mesos d'octubre/novembre de 2023. Per a rebre el primer pagament de l'ajuda econòmica és imprescindible haver enviat a la Secretaria de la Facultat de Ciències Econòmiques i Empresarials, mitjançant el formulari «Contacta amb Secretaria» <https://economicas.ua.es/es/tramites-y-consultas/solicitud-informacion-consultas-peticiones-y-quejas.html> dirigit a l'àrea de relacions internacionals, la documentació següent:

·         Proposta inicial de l'acord d'aprenentatge signada pel coordinador de relacions internacionals.

·         Document de confirmació d'estada amb data d'incorporació, que haurà de ser signat i segellat per la institució d'acollida.

·         Document de dades bancàries emplenat per l'estudiant (aquest document li serà facilitat la Facultat de Ciències Econòmiques i Empresarials).

- Un segon pagament que cobrirà els següents tres mesos de l'estada realitzada i que s'abonarà el mes de febrer-març.

- El tercer pagament de l'ajuda econòmica inclourà l'import de les mensualitats pendents per cobrar, respecte del nombre real de mesos, segons les dates indicades en la confirmació d'estada, així com l'ajuda lineal establida en la convocatòria. Es tramitarà d'ofici en els mesos de juny-juliol de 2024. Per a rebre el tercer i últim pagament de l'ajuda econòmica es requereix la justificació de la destinació dels fons percebuts. Per a fer-ho és imprescindible enviar a la Secretaria de la Facultat de Ciències Econòmiques i Empresarials, mitjançant el formulari «Contacta amb Secretaria» <https://economicas.ua.es/es/tramites-y-consultas/solicitud-informacion-consultas-peticiones-y-quejas.html> dirigit a l'Àrea de Relacions Internacionals, la documentació següent:

·         Document de confirmació d'estada, amb la data d'arribada i d'eixida de la institució estrangera i segellat per aquesta.

·         Acord d'aprenentatge definitiu (que continga les modificacions, si escau), signat per l'estudiant, el coordinador de Mobilitat de la Facultat de Ciències Econòmiques i Empresarials i el coordinador de la universitat d'acollida.

10. Taxes acadèmiques

L'alumnat seleccionat per a la University of North Florida (EUA) i la Universidade do Val do Itajaí, UNIVALI (Brasil) no haurà d'abonar cap quantitat en concepte de cost acadèmic en la universitat de destí.

Per a la convocatòria actual, i amb la finalitat de complir les estipulacions establides en el conveni pel que fa a l'equilibri en la xifra d'estudiants de les dues institucions que participen de l'intercanvi, l'alumnat que siga seleccionat per al programa de doble grau amb la Northwestern State University (EUA) únicament podrà optar a les places d'intercanvi abonant les taxes acadèmiques que corresponen a un curs acadèmic complet en aquesta universitat. La quantia aproximada d'aquestes taxes se situa entorn dels 12.000 dòlars nord-americans (USD) per a un curs acadèmic complet. La quantia definitiva dependrà de les taxes que establisca per al curs acadèmic 2023-2024 la Northwestern State University (EUA).

11. Situacions derivades d'esdeveniments globals

Tenint en compte que la mobilitat de l'alumnat en els diferents països es pot veure afectada per esdeveniments globals sobrevinguts que produïsquen inestabilitat que impedisquen la mobilitat (pandèmies, conflictes bèl·lics, etc.) es recomana no incórrer en despeses fins que la possibilitat de viatjar a la destinació estiga confirmada. Així mateix, la modalitat de docència presencial es pot veure afectada i per a passar a ser en línia. Per això, és aconsellable no reservar viatges i allotjament fins al mateix moment de realitzar la mobilitat.

12.   Protecció de dades

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant i en el consentiment expressat en la sol·licitud de participar-hi. En el marc dels tractaments esmentats, les dades de la persona interessada no podran ser cedides, llevat d'obligació legal i seran conservades durant el temps estrictament necessari per a complir amb la finalitat esmentada.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [cve@wv.xw](mailto:pdk@tb.cj).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant, pot consultar-la en l'enllaç següent: <https://seuelectronica.ua.es/es/privacidad.html>.

13.  Recursos

Contra aquesta convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que es disposen articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015 no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora,

P.D. de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa





[Carretera Sant Vicent del Raspeig s/n  
03429 Sant Vicent del Raspeig - Alacant  
 Tel. 57 547 0907 - Fax 44 143 1925](https://www.google.es/maps/@64.413575,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12825&trk=tyah&trkInfo=tarId%6N8993978334228%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)